ddrg/super_eurlex huggingface dataset:
C28A Eintiteas a dhéanann IFRS 17 agus IFRS 9 a chur i bhfeidhm den chéad uair san am céanna, ceadaítear dó míreanna C28B–C28E (forleagan aicmiúcháin) a chur i bhfeidhm chun faisnéis chomparáideach a chur i láthair maidir le sócmhainn airgeadais i gcás nach mbeadh an fhaisnéis chomparáideach i leith na sócmhainne airgeadais sin athshonraithe le haghaidh IFRS 9. Ní athshonrófar faisnéis chomparáideach maidir le sócmhainn airgeadais le haghaidh IFRS 9 más amhlaidh go roghnaíonn an t-eintiteas gan tréimhsí roimhe sin a athshonrú (féach mír 7.2.15 de IFRS 9), nó go n-athshonraíonn an t-eintiteas tréimhsí roimhe sin cé gur dí-aithníodh an tsócmhainn airgeadais le linn na dtréimhsí roimhe sin (féach mír 7.2.1 de IFRS 9).

C28B An t-eintiteas a chuireann an forleagan aicmiúcháin i bhfeidhm i leith sócmhainn airgeadais, léireoidh sé an fhaisnéis chomparáideach amhail is go mbeadh ceanglais aicmiúcháin agus tomhais IFRS 9 curtha i bhfeidhm i leith na sócmhainne airgeadais sin. Úsáidfidh an t-eintiteas faisnéis leordhóthanach iontaofa a bheidh ar fáil ar dháta an aistrithe (féach mír C2(b)) chun ionchas an eintitis a chinneadh maidir leis an ndóigh a ndéanfaí an tsócmhainn airgeadais a aicmiú agus a thomhas tráth a dhéantar IFRS 9 a chur i bhfeidhm den chéad uair (mar shampla, d’fhéadfadh eintiteas réamh-mheasúnuithe a úsáid, réamh-mheasúnuithe arna ndéanamh mar ullmhúchán chun IFRS 9 a chur i bhfeidhm den chéad uair).

C28C Agus forleagan aicmiúcháin á chur i bhfeidhm i leith sócmhainn airgeadais, ní cheanglaítear ar eintiteas na ceanglais bhearnúcháin i Roinn 5.5 de IFRS 9 a chur i bhfeidhm. Más amhlaidh, bunaithe ar an aicmiúchán arna chinneadh agus mír C28B á cur i bhfeidhm, go mbeadh an tsócmhainn airgeadais faoi réir na gceanglas bearnúcháin i Roinn 5.5 de IFRS 9 ach nach gcuireann an t-eintiteas na ceanglais sin i bhfeidhm agus an forleagan aicmiúcháin á chur i bhfeidhm aige, leanfaidh an t-eintiteas d'aon mhéid a léiriú, méid arna aithint i ndáil le bearnúchán le linn na tréimhse roimhe sin i gcomhréir le IAS 39 Ionstraimí Airgeadais: Aitheantas agus Tomhas. Ina mhalairt de chás, déanfar aon mhéid den sórt sin a chlárú.

C28D Aon difríocht idir an tsuim ghlanluacha de shócmhainn airgeadais ar dháta an aistrithe agus an tsuim ghlanluacha roimhe sin, difríocht a d’fhéadfadh a bheith ann de thoradh mhíreanna C28B–C28C a chur i bhfeidhm, aithneofar í sa tuilleamh coimeádta tosaigh (nó i gcomhchuid chothromais eile, de réir mar is iomchuí) ar dháta an aistrithe.
(4)

Scrúdaigh an Coimisiún an fhaisnéis a soláthraíodh, agus ba é conclúid an scrúdaithe go raibh an t-athrú ar an ainm cláraithe i gceart leis na húdaráis ábhartha, agus nach raibh aon ghaol nua ann le grúpaí eile cuideachtaí mar thoradh air, cuideachtaí nach ndearna an Coimisiún imscrúdú orthu.
(9)

Ós rud é go bhfuil an fhianaise maidir le rátaí marthanais muiríní (Pecten jacobaeus) agus breallaigh chroise (Venerupis spp.) neamhchonclúideach agus gur tháinig STECF ar an gconclúid gur gá tuilleadh fianaise eolaíche maidir leis an inmharthanacht a thabhairt maidir leis na speicis dhébhlaoscacha sin sa Mheánmhuir Thiar, measann an Coimisiún nár cheart síneadh a chur leis an díolúine ach ar feadh tréimhse ghearr. Ba cheart do na Ballstáit lena mbaineann, dá bhrí sin, an fhianaise eolaíoch ábhartha a chur faoi bhráid STECF chun go ndéanfaidh STECF meastóireacht air.
(3)

Foráiltear cheana leis na forálacha idirthréimhseacha a leagtar síos in Airteagal 11, míreanna (1) agus (2), de Rialachán Tarmligthe (AE) 2021/2306, go bhféadfar an deimhniú cigireachta a eisiúint ar pháipéar go dtí an 30 Meitheamh 2022, tar éis é a bheith líonta isteach in TRACES agus priontáilte agus, má eisítear deimhniú ar pháipéar, ba cheart an deimhniú seo a fhormhuiniú ar pháipéar. I gcás ina n-eisítear an deimhniú cigireachta in TRACES agus ina bhfuil ríomhshéala cáilithe air, féadfar é a fhormhuiniú ar pháipéar.
(6)

Ó glacadh Rialachán Cur Chun Feidhme (AE) 2016/1801, rinneadh gníomhaireacht rátála creidmheasa amháin eile a raibh modheolaíochtaí agus próisis ar bun aici i dtaca le meaúnuithe creidmheasa a chur ar fáil i gcomhair iontraim urrúsúcháin a chlárú i gcomhréir le hAirteagail 14 go 18 de Rialachán (AE) Uimh. 1060/2009 ó Pharlaimint na hEorpa agus ón gComhairle (4), agus san am céanna díchláraíodh ISMC amháin ar cuireadh mapáil ar fáil in a leith le Rialachán Cur Chun Feidhme (AE) 2016/1801. Ós rud é go gceanglaítear le hAirteagal 270e de Rialachán (AE) Uimh. 575/2013 go ndéanfar na mapálacha a thabhairt chun comhfhreagartha i gcás gach ISMC, ba cheart Rialachán Cur Chun Feidhme (AE) 2016/1801 a leasú chun mapálacha a chur ar fáil i gcás an ISMC nuachláraithe, agus chun an mhapáil a bhaint i gcás na ISMCanna díchláraithe.
(5)

Liostaítear an Tuirc in Iarscríbhinn IV a ghabhann le Rialachán Cur Chun Feidhme (AE) 2021/404, sanntar í do Ghrúpa Sláintíochta E agus déantar í a réigiúnú mar chrios TR-1 chuig cúigí áirithe thiar thuaidh. I mí na Nollag 2020, d’iarr an Tuirc ar an gCoimisiún síneadh a chur le crios TR-1 óna bhfuil teacht isteach capall cláraithe san Aontas údaraithe ag cúigí Bursa, Eskişehir agus Kocaeli agus chuir an Tuirc ráthaíochtaí ar fáil chun tacú leis an iarraidh sin.
(1)

Íocadh luach saothair le cúlchistí íosta ag ráta príomhoibríochtaí athmhaoiniúcháin BCE go dtí seo. D’fhonn luach saothair na gcúlchistí íosta a ailíniú níos dlúithe le coinníollacha an mhargaidh airgid, chinn an Chomhairle Rialaithe ar an 27 Deireadh Fómhair 2022 luach saothair a shocrú ag ráta saoráide taisce (‘deposit facility rate’ (DFR)) an Eurochórais. Faoi na coinníollacha margaidh agus leachtachta atá i réim, is fearr a léiríonn DFR an ráta ag ar féidir cistí a infheistiú in ionstraimí margaidh airgid mura sealbhaítear iad mar chúlchistí íosta agus an ráta ag a bhféadfaidh bainc cistí a fháil ar iasacht sa mhargadh airgid chun cúlchistí íosta a chomhlíonadh. Féachfaidh an t-athrú ar luach saothair na gcúlchistí íosta a áirithiú nach gcuirfidh córas cúlchistí íosta an Euro ualach ar an gcóras baincéireachta sa limistéar euro, ná nach gcuirfidh sé bac ar leithdháileadh éifeachtúil acmhainní. Chun aistriú éifeachtach a áirithiú, ba cheart an t-athrú luacha saothair a ailíniú le tús na tréimhse cothabhála, ag tosú an 21 Nollaig 2022.
(3)

An 5 Meán Fómhair 2019, sheol an Coimisiún meastóireacht ar Rialachán (AE) Uimh. 1217/2010. An fhianaise a bailíodh agus an mheastóireacht ar bun, tugann sí le fios gur ionstraim úsáideach atá i Rialachán (AE) Uimh. 1217/2010 agus go bhfuil a chuid rialacha ábhartha i gcónaí ó thaobh na bpáirtithe leasmhara de. I bhfianaise thorthaí na meastóireachta, sheol an Coimisiún measúnú tionchair an 7 Meitheamh 2021 i dtaobh roghanna beartais i ndáil le rialachán blocdhíolúine nua a ghlacadh maidir le comhaontuithe taighde agus forbartha.
(4)

Is iomchuí, dá bhrí sin, a chur ar chumas an Aontais na hacmhainní buiséadacha is gá a chur ar fáil ar bhealach fónta inbhuanaithe. Ba cheart é sin a dhéanamh trí shíneadh a chur leis an sásra atá ann cheana i bhfoirm ráthaíocht bhuiséadach ón Aontas chun an cúnamh airgeadais a chuirtear ar fáil don Úcráin sna blianta 2023 agus 2024 a chumhdach. Leis an sásra sin, ba cheart go bhféadfaí suas le 100 % de mhéideanna an dliteanais airgeadais is gá a shlógadh chun oibleagáidí aisíocaíochta an Aontais faoi oibríochtaí trína bhfaightear agus trína dtugtar iasachtaí a chomhlíonadh i gcás nach bhfaighidh an tAontas an íocaíocht chuí in am ón Úcráin.
(4)

Déantar foráil in Airteagal 18(5), an dara fomhír, pointe (c), de Rialachán (AE) 2021/1139 go ndéanfaidh an Ballstát a thomhas go n-astaíonn an t-inneall nua 20 % níos lú CO2 nó go n-úsáideann sé 20 % níos lú breosla ná an t-inneall atá á ionadú faoi ghnáthiarracht iascaireachta an tsoithigh lena mbaineann.
RIALACHÁN CUR CHUN FEIDHME (AE) 2022/77 ÓN gCOIMISIÚN

an 13 Eanáir 2022

lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint (“Увс чацаргана/Uvs chatsargana” (TGFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1) agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 50(2)(a) de Rialachán (AE) Uimh. 1151/2012, rinneadh an t-iarratas a thíolaic an Mhongóil ar chlárú an ainm “Увс чацаргана/Uvs chatsargana” a fhoilsiú in Iris Oifigiúil an Aontais Eorpaigh (2).

(2) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart an t-ainm “Увс чацаргана/Uvs chatsargana” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Увс чацаргана/Uvs chatsargana” (TGFC) cláraithe anois. Leis an ainm a shonraítear sa chéad mhír, sainítear táirge de chuid Aicme 1.6, Torthaí, glasraí agus gránaigh, iad úr nó próiseáilte, faoi mar atá liostaithe in Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 13 Eanáir 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 398, 1.10.2021, lch. 36.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
(11)

Le Cuid IV den Iarscríbhinn a ghabhann le Rialachán (AE) 2021/1153, bunaítear príomhchéimeanna an nós imeachta chun tionscadal a roghnú atá le háireamh ar an liosta de thionscadail trasteorann i réimse an fhuinnimh in-athnuaite. Beidh na nithe seo a leanas i gceist leis an nós imeachta roghnúcháin: (a) déanfaidh an Coimisiún an chéad mheastóireacht ar na hiarratais le haghaidh tionscadal trasteorann i réimse an fhuinnimh in-athnuaite in aghaidh na gcritéar ginearálta; (b) bunóidh an Coimisiún grúpa le haghaidh tionscadail trasteorann i réimse an fhuinnimh in-athnuaite a mbeidh an inniúlacht aige dréachtliosta a ghlacadh agus faireachán a dhéanamh ar chur chun feidhme na dtionscadal ar an liosta d’fhonn a stádas a choinneáil; (c) comhaontú ón ngrúpa faoin dréachtliosta; agus (d) glacfaidh an Coimisiún an liosta deiridh agus athbhreithneoidh sé an liosta gach 2 bhliain.
IARSCRÍBHINN

Catagóirí táirgí Táirgí a ndeonaítear cabhair ina leith Méid na cabhrach le haghaidh na tréimhse stórála (EUR/tona) 60 lá 90 lá 120 lá 150 lá 1 2 3 4 5 6 Catagóir 1 ex 0203 11 10 Cliatháin gan an chrúb thosaigh, an t-eireaball, an duán, an scairt thanaí agus corda an dromlaigh (1) Conablaigh iomlána ainmhithe suas le 20 kg 270 286 301 317 Catagóir 2 ex 0203 12 11 ex 0203 12 19 ex 0203 19 11 ex 0203 19 13 Liamhása Guaillí Leatha tosaigh Luain, bídís le leath an mhuiníl nó ná bídís, nó leatha muiníl ceann ar ceann, luain, bídís leis an bpunt nó ná bídís (2) (3) 326 341 357 372 Catagóir 3 ex 0203 19 55 Cosa, guaillí, leatha tosaigh, luain, bídís le leath an mhuiníl nó ná bídís, nó leatha muiníl ceann ar ceann, luain, bídís leis an bpunt nó ná bídís, iad díchnámhaithe (2) (3) 377 392 407 423 Catagóir 4 ex 0203 19 15 Boilg, iad iomlán nó bearrtha le gearradh dronuilleogach 282 297 313 327 Catagóir 5 ex 0203 19 55 Boilg, iad iomlán nó bearrtha le gearradh dronuilleogach, gan seithe agus easnacha 348 361 375 389 Catagóir 6 ex 0203 19 55 Gearrthacha a chomhfhreagraíonn do “bhagúin láir”, bídís leis an tseithe nó an tsaill, nó ná bídís, iad díchnámhaithe (4) 279 293 306 320 Catagóir 7 ex 0209 10 11 Saill fho-chraicneach mhuice, bíodh sí leis an tseithe nó ná bíodh (5) 157 168 180 190

(1) Is féidir an chabhair a dheonú freisin le haghaidh cliatháin a chuirtear i láthair mar thaobhanna “Wiltshire”, i.e. gan an ceann, an leiceann, an geolbhach, na croibh, an t-eireaball, an bhlonag, an duán, an luan bog, an slinneán, an steirneam, an colún veirteabrach, an chnámh pheilbheach agus an scairt.

(2) Féadfaidh luain agus leatha muiníl a bheith leis an tseithe nó gan í ach ní fhéadfaidh an tsraith ghreamaitheach shaille a bheith níos mó ná 25 mm ar doimhneacht.

(3) Féadfaidh an chainníocht a conraíodh aon teaglaim de na táirgí dá dtagraítear a chumhdach.

(4) An cur i láthair céanna le cur i láthair na dtáirgí a thagann faoin gcód AC 0210 19 20.

(5) Fíochán sailleach úr a bhailíonn faoi sheithe na muice agus a ghreamaíonn di, gan beann ar an gcuid den mhuc as a dtagann sí; i gcás ina gcuirtear i láthair í leis an tseithe, ní mór meáchan an fhíocháin shailligh a bheith níos mó ná meáchan na seithe.
RIALACHÁN CUR CHUN FEIDHME (AE) 2022/616 ÓN gCOIMISIÚN

an 8 Aibreán 2022

lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint (“Carne de Ávila” (TGFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) De bhun Airteagal 53(1), an chéad fhomhír, de Rialachán (AE) Uimh. 1151/2012, tá scrúdú déanta ag an gCoimisiún ar iarratas na Spáinne maidir le formheas ar leasú ar shonraíocht an tsonrúcháin tionscnaimh faoi chosaint “Carne de Ávila” atá cláraithe faoi Rialachán (CE) Uimh. 1107/96 ón gCoimisiún (2), faoi mar a leasaíodh é le Rialachán Cur Chun Feidhme (AE) Uimh. 1006/2012 ón gCoimisiún (3).

(2) Ós rud é gur leasú nach mion atá sa leasú i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh faoi mar a cheanglaítear le hAirteagal 50(2)(a) den Rialachán sin (4).

(3) Ós rud é nach bhfuair an Coimisiún aon ráiteas agóide faoi Airteagal 51 de Rialachán (AE) Uimh. 1151/2012, ba cheart na leasuithe ar an tsonraíocht a fhormheas,

TAR ÉIS AN RIALACHÁN SEO A GHLACADH:

Airteagal 1 Tá na leasuithe ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Carne de Ávila” (TGFC) formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 8 Aibreán 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) Rialachán (CE) Uimh. 1107/96 ón gCoimisiún an 12 Meitheamh 1996 maidir le tásca geografacha agus sonrúcháin tionscnaimh a chlárú faoin nós imeachta a leagtar síos in Airteagal 17 de Rialachán (CEE) Uimh. 2081/92 ón gComhairle (IO L 148, 21.6.1996, lch. 1).

(3) Rialachán Cur Chun Feidhme (AE) Uimh. 1006/2012 ón gCoimisiún an 25 Deireadh Fómhair 2012 lena bhformheastar leasuithe nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint [Carne de Ávila (TGFC)] (IO L 302, 31.10.2012, lch. 5).

(4) IO C 514, 21.12.2021, lch. 17.
(6)

Chinn an tÚdarás Eorpach um Shábháilteacht Bia (“an tÚdarás”) ina thuairim an 29 Meán Fómhair 2021 (3) nach bhfuil tionchar díobhálach ag an ullmhóid d’eastóscán liomóide ar shláinte ainmhithe, ar shláinte tomhaltóirí ná ar an gcomhshaol, faoi na coinníollacha úsáide atá beartaithe. Chinn an tÚdarás freisin gur cheart an ullmhóid d’eastóscán liomóide a mheas mar ghreannaitheoir don chraiceann agus do na súile, agus go bhféadfadh sé a bheith creimneach. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe a mhéid a bhaineann le húsáideoirí an bhreiseáin.
(9)

Trí úsáid a bhaint as cur chuige bunaithe ar thromachar na fianaise ar bhonn staidéir theoranta agus aon anailís homalógach amháin ar sheichimh próitéine a rinne an t-iarratasóir idir próitéin pónairí mung agus na próitéiní sin ó phónairí soighe, ó phiseanna talún agus ó lúipíní, ina thuairim mheas an tÚdarás go bhféadfadh caitheamh próitéine pónairí mung frithghníomhuithe ailléirgeacha a spreagadh i ndaoine atá ailléirgeach le pónairí soighe, piseanna talún, lúipíní agus pailin beithe. Mar sin féin, an fhianaise bhreise thurgnamhach nó eipidéimeolaíoch in vivo a mbeadh gá léi de ghnáth chun an dóchúlacht go dtarlódh an tras-imoibríocht fhéideartha shainaitheanta san fhíorshaol a dheimhniú nó a eisiamh, tá easpa fianaise den sórt sin ann. Ós rud é go bhfuil an easpa fianaise sin i gceist, an acmhainn atá i bpróitéiní pónairí mung tras-imoibríocht a spreagadh i bpónairí soighe, piseanna talún, lúipíní agus pailin beithe, measann an Coimisiún faoi láthair nach dócha go mbeidh toradh ar an acmhainn sin i gceist san fhíorshaol agus, dá bhrí sin, nár cheart aon cheanglas sonrach maidir le lipéadú i ndáil leis sin a áireamh i liosta an Aontais maidir le bianna núíosacha údaraithe.
(4)

I bhfianaise na riachtanas nua atá tagtha chun cinn agus mar shiombail de dhlúthpháirtíocht an Aontais Eorpaigh agus na mBallstát leis an Úcráin, is iomchuí rialacha eisceachtúla a leagan amach lena gceadaítear do na Ballstáit dara hiarraidh a chur isteach maidir le cabhair ón Aontas i dtaca le torthaí agus glasraí do scoileanna agus i dtaca le bainne do scoileanna le haghaidh na tréimhse ón 1 Lúnasa 2022 go dtí an 31 Iúil 2023 faoin 15 Meitheamh 2022. Ba cheart an fhéidearthacht sin a bheith nasctha leis an ngá le soláthar a dhéanamh le haghaidh na leanaí easáitithe ón Úcráin atá cláraithe i bhforais oideachasúla na mBallstát sa tréimhse sin. Ba cheart na Ballstáit a bheith in ann a dtoilteanais a léiriú níos mó ná a leithdháileadh críochnaitheach cabhrach ón Aontas a leagtar síos in Iarscríbhinn I a ghabhann le Cinneadh Cur Chun Feidhme (AE) 2022/493 a úsáid nó an méid den leithdháileadh críochnaitheach nár n-iarrtar, i gcás nach bhfuil toilteanas ann an méid iomlán den leithdháileadh a úsáid. Ba cheart an chéad féidearthacht a bheith teoranta go príomha do Bhallstáit a bhfuil siad in ann leithdháileadh críochnaitheach na cabhrach ón Aontas a ionsú go cuí a léiriú, agus é sin bunaithe ar chur chun feidhme airgeadais sa scoilbhliain 2018/2019, an scoilbhliain dheiridh roimh phaindéim COVID-19. Ba cheart go mbeadh na hiarrataí sin bunaithe ar líon na leanaí easáitithe ón Úcráin amháin a thagann faoin spriocghrúpa a leagtar síos i straitéis na mBallstát de réir Airteagal 2(1), pointe (f), de Rialachán Cur Chun Feidhme (AE) 2017/39, a bhfuil údar cuí leo de réir na sonraí atá ar fáil. Ba cheart a mheas gur dheimhnigh na Ballstáit nach bhfuil ag cur dara hiarraidh isteach na leithdháiltí críochnaitheacha a leagtar amach in Iarscríbhinn I a ghabhann le Cinneadh Cur Chun Feidhme (AE) 2022/493.
RIALACHÁN CUR CHUN FEIDHME (AE) 2022/787 ÓN gCOIMISIÚN

an 13 Bealtaine 2022

lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint “Cancoillotte” (IGP)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 50(2)(a) de Rialachán (AE) Uimh. 1151/2012, rinneadh an t-iarratas a thíolaic an Fhrainc ar chlárú an ainm “Cancoillotte” a fhoilsiú in Iris Oifigiúil an Aontais Eorpaigh (2).

(2) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart an t-ainm “Cancoillotte” a chlárú,

TAR ÉIS AN RIALACHÁN SEO A GHLACADH:

Airteagal 1 Leis seo, cuirtear an t-ainm “Cancoillotte” (TGFC) isteach sa chlár. Leis an ainm a shonraítear sa chéad mhír sainítear táirge de chuid Aicme 1.4. Táirgí eile de bhunadh ainmhíoch (uibheacha, mil, táirgí déiríochta éagsúla seachas im, etc.) mar a liostaítear in Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 13 Bealtaine 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 49, 31.1.2022, lch. 7.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
RIALACHÁN CUR CHUN FEIDHME (AE) 2022/941 ÓN gCOIMISIÚN

an 13 Meitheamh 2022

lena gcláraítear ainm i gclár na Sainearraí Traidisiúnta faoi Ráthaíocht

(“Sopa da Pedra de Almeirim” (STR))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 50(2)(b) de Rialachán (AE) Uimh. 1151/2012, rinneadh an t-iarratas a thíolaic an Phortaingéil ar chlárú an ainm “Sopa da Pedra de Almeirim” a fhoilsiú in Iris Oifigiúil an Aontais Eorpaigh (2).

(2) I gcomhréir le hAirteagal 51 de Rialachán (AE) Uimh. 1151/2012, ós amhlaidh nár tugadh aon fhógra faoi ráiteas agóide don Choimisiún, ba cheart an t-ainm “Sopa da Pedra de Almeirim” a chlárú,

TAR ÉIS AN RIALACHÁN SEO A GHLACADH:

Airteagal 1 Leis seo, cuirtear an t-ainm “Sopa da Pedra de Almeirim” (STR) isteach sa chlár. Leis an ainm a shonraítear sa chéad mhír, sainítear táirge de chuid Aicme 2.21 béilí ullmhaithe atá faoi Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 13 Meitheamh 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 70, 11.2.2022, lch. 23.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
(12)

Ar bhonn sonraí staidrimh ar a dtugtar achoimre i dTábla 1 thíos, shuigh an Coimisiún gur tháinig méadú 43 % ar an líon rothaí bóthair alúmanaim a allmhairíodh go dtí an tAontas ó Mharacó le linn na tréimhse ón 1 Nollaig 2021 go dtí an 30 Aibreán 2022, i.e. tar éis thionscnamh an cháis, i gcomparáid leis an tréimhse ón 1 Nollaig 2020 go dtí an 30 Aibreán 2021, i.e. an tréimhse chéanna bliain roimhe sin, ar cuid den tréimhse imscrúdaithe í (is í an tréimhse ón 1 Deireadh Fómhair 2020 go dtí an 30 Meán Fómhair 2021 an tréimhse imscrúdaithe). Sa bhreis air sin, bhí meánmhéid míosúil na n-allmhairí go dtí an tAontas ó Mharacó sa tréimhse ón 1 Nollaig 2021 go dtí an 30 Aibreán 202292 300 aonad níos mó ná meánmhéid míosúil na n-allmhairí go dtí an tAontas le linn na tréimhse imscrúdaithe.